**ПРОТОКОЛ № 43**

**ОТ СЪВМЕСТНО ЗАСЕДАНИЕ НА РЕГИОНАЛНИЯ СЪВЕТ ЗА РАЗВИТИЕ**

**(РСР) НА СЕВЕРОЗАПАДЕН РАЙОН(СЗР) И РЕГИОНАЛНИЯ КООРДИНАЦИОНЕН КОМИТЕТ (РКК) КЪМ СЪВЕТА**

проведено на 19 декември 2019 г. в гр. Ловеч

На 19 декември 2019 г. в зала 101 на Областна Администрация - Ловеч се проведе заседание на Регионалния Съвет за Развитие на Северозападен район и Регионалния координационен комитет към Съвета. Заседанието беше открито и ръководено от от областния управител на област Ловеч, г-жа Ваня Събчева в качеството й на председател на Регионалния съвет за развитие на Северозападен район.

На заседанието присъстваха членове на Регионалния съвет за развитие на Северозападен район по чл.44, ал.1 и ал.2 от Правилника за прилагане на Закона за регионалното развитие (ППЗРР) и техни упълномощени представители по чл.44, ал.4 от ППЗРР, както следва:

|  |  |  |
| --- | --- | --- |
| **№** | **Име и длъжност** | **Организация** |
|  | **Красимир Живков**  ***Заместник-министър*, представляван от**  **Радослав Илиев**  ***Дирекция „КПД“*** | **Министерство на околната среда и водите** |
|  | **Ангел Попов**  ***­Заместник-министър,***  **представляван от**  **Пламен Соломонов,**  ***Дирекция „Национална транспортна политика“*** | **Министерство на транспорта, информационните технологии и съобщенията** |
|  | **Стефан Балабанов**  ***Заместник-министър,* представляван от**  **Милен Маринов**  ***Директор***  **ОДМВР - Ловеч** | **Министерство на вътрешните работи** |
|  | **Атанас Добрев**  ***Заместник-министър,***  **Представляван от**  **Димитър Шишков**  ***Заместник директор на Северозападно държавно предприятие ДП*** | **Министерство на земеделието, храните и горите** |
|  | ***­*Петър Николов**  ***Заместник-министър,***  **представляван от**  Радосвета Димитрова  ***ИА ОПНОИР*** | **Министерство на образованието и**  **науката** |
|  | **Амелия Гешева**  ***­Заместник-министър,*** **представлявана от**  **Теодор Генев**  ***Министерство на културата*** | **Министерство на културата** |
|  | **Росен Белчев**  ***Областен управител*** | **Областна администрация – Монтана** |
|  | **Мирослав Петров**  ***Областен управител***  **представляван от**  **Ирена Христова**  ***Главен секретар ОА- Плевен*** | **Областна администрация – Плевен** |
|  | **Албена Георгиева**  ***Областен управител*** | **Областна администрация – Видин** |
|  | **Ваня Събчева**  ***Областен управител*** | **Областна администрация – Ловеч** |
|  | **Цветан Ценков**  ***Кмет***  **представляван от**  **Светослав Скорчев**  ***Заместник-кмет*** | **Община Видин,**  **Област Видин** |
|  | **Александър Александров**  ***Кмет*** | **Община Ружинци,**  **Област Видин** |
|  | **Калин Каменов**  ***Кмет,***  **представляван от**  **Александра Христова**  ***Младши експерт „Регионално развитие“***  **Община Враца** | **Община Враца,**  **Област Враца** |
|  | **Иван Грънчаров**  ***Кмет***  **представляван от**  **Надя Рабаджиева**  ***Началник отдел „ППОП“*** | **Община Луковит,**  **Област Ловеч** |
|  | **Донка Михайлова**  ***Кмет***  **представляван от**  **Вера Добрева**  ***Директор на дирекция „Планиране и проекти"***  **Община Троян** | **Община Троян,**  **Област Ловеч** |
|  | **Детелин Василев**  ***Кмет***  **представляван от**  **Филип Николов**  ***Заместник-кмет*** | **Община Пордим**  **Област Плевен** |
|  | **Цветан Димитров**  ***Кмет*** | **Област Плевен**  **Община Червен бряг** |
|  | **Милен Дулев**  ***Кмет***  **представляван от**  **Петър Ангелов**  ***Заместник-кмет*** | **Община Белене,**  **Област Плевен** |
|  | **Илиана Филипова**  ***Изпълнителен директор,* представлявана от**  **Татяна Тодорова**  ***„Търговско-промишлена палата – Ловеч“*** | **Търговско-промишлена палата – Враца** |
|  | **Павлина Стоянова**  ***КТ Подкрепа Ловеч*** | **КТ „Подкрепа“** |
|  | **Владимир Матев**  ***Председател на***  **Българска Стопанска Камара** | **Българска Стопанска Камара** |
|  | **Кенан Терзиев**  ***Управител на***  ***„Областен информационен център Ловеч“*** | **Дирекция „Централно координационно звено", Администрация на МС** |
|  | **Пенчо Пенчев**  ***Директор на***  **Технически Колеж - Ловеч** | **Технически колеж – Ловеч, гр. Ловеч** |

На заседанието присъстваха служители от Секретариата на Регионалния съвет за развитие на Северозападен район, представители на областните администрации от СЗР, съгласно чл.54, ал.4 от ППЗРР, без право на глас, както и други поканени лица:

|  |  |  |
| --- | --- | --- |
|  | **Боряна Войчева**  ***Началник отдел „СЗР“,***  ***ГД СППРР*** | **Министерство на регионалното развитие и благоустройството** |
|  | **Свилен Стоянов**  ***Старши експерт в отдел СЗР ,***  ***ГД СППРР*** | **Министерство на регионалното развитие и благоустройството** |
|  | **Цако Бънчев**  ***Изпълнителен директор*** | **Държавно предприятие „Управление и стопанисване на язовири“** |
|  | **Димитър Ялъмов**  ***Главен юрисконсулт*** | **Държавно предприятие „Управление и стопанисване на язовири“** |
|  | **Ася Чипева**  ***Директор на дирекция „Инвестиционно проектиране и отчуждителни процедури“*** | **Агенция "Пътна инфраструктура"** |
|  | **ик. Стойко Дошеков**  ***Главен експерт „Регионални икономически анализи и социален сервиз“*** | **Национален център за териториално развитие** |
|  | **арх. Иван Димчев**  ***Ръководител направление „Териториално и селищно устройство*“** | **Национален център за териториално развитие** |
|  | **Галя Донова**  ***Главен експерт*** | **Областна администрация – Монтана** |
|  | **Добромир Тодоров**  ***Главен експерт*** | **Областна администрация – Монтана** |
|  | **Анелия Влаховска**  ***Началник отдел*** | **Областна администрация – Видин** |
|  | **Нели Митева**  ***Директор на дирекция АКРРДС*** | **Областна администрация – Ловеч** |
|  | **Петя Пенчева**  ***Младши експерт в дирекция АКРРДС*** | **Областна администрация – Ловеч** |
|  | **Мариета Младенова**  ***Изпълнителен директор*** | **Българска Стопанска Камара** |

**Председателят на Съвета и Областен управител на Област Ловеч – г-жа Ваня Събчева** откри заседанието на Регионалния съвет за развитие на Северозападен район. Тя посочи основанието за свикване на заседанието - чл. 52, ал.1 от Правилника за прилагане на Закона за регионалното развитие. На заседанието беше отчетен необходимият кворум, изискуем съгласно разпоредбите на Правилника за прилагане на Закона за регионалното развитие.

**Председателят на Съвета** представи проекта на предварителният Дневен ред, като отбеляза, че съгласно чл. 53, ал. 5 от Правилника за прилагане на Закона за регионалното развитие, всеки член на Съвета в момента може да прави предложения за включване на нови точки. Такива не постъпиха и така предложения дневен ред бе подложен на гласуване. Предложението беше подложено на гласуване и прието с мнозинство.

**Дневен ред:**

1. **Откриване на съвместното заседание и приемане на дневен ред;**
2. **Информация на АПИ за напредъка по изпълнение на лот 1 и лот 2 от скоростния път Мездра-Ботевград;**
3. **Представяне дейността на Държавно предприятие „Управление и стопанисване на язовири“ и правната рамка, съобразно която се извършват дейностите по промяна собствеността на язовири;**
4. **Национална стратегия за активен живот на възрастните хора в България 2019-2030 г. (Приета с Решение № 142 от 15.03.2019 г. на Министерски съвет);**
5. **Представяне и обсъждане на степента на изпълнение на Оперативни програми 2014 – 2020 г. на територията на Северозападен район и информация за Годишните индикативни програми за 2020 г.;**
6. **Представяне на напредъка по разработване на Регионалните схеми за пространствено развитие;**
7. **Обсъждане и гласуване на финансови средства, които да бъдат заложени в Годишната индикативна програма за дейността на Регионалния съвет за развитие през 2020 г.;**
8. **Обсъждане и гласуване на проект на прессъобщение за взетите в рамките на заседанието решения на РСР;**
9. **Други. Закриване на заседанието.**

**Председателят на Съвета** предложи преди да премине към точка 2 от Дневния ред - бих искала да кажа, че на предишното заседание на РСР на СЗР във връзка с проведените Местни избори 2019 г., бяха актуализирани представителите в състава на Регионалния съвет за развитие на Северозападен район, както и представителите на РСР на СЗР в Комитетите за наблюдение на Оперативните програми 2014-2020 г. и бяха утвърдени представителите в тематичните работни групи за разработване на Оперативните програми 2021-2027.

Междувременно получихме писмо от Министерство на земеделието, храните и горите за актуализиране на представители в Комитета за координация на подхода „Водено от общностите местно развитие“.

**Председателят на РСР на Северозападен район** направи предложение, в което посочи за основен член г-жа Ваня Събчева, Областен управител на област Ловеч и резервни членове г-н Цветан Ценков, кмет на община Видин и г-н Детелин Василев, кмет на община Пордим, след което предостави на членовете на Съвета думата за коментари и други предложения. Такива не постъпиха и беше прието следното решение:

След проведено гласуване, Съветът взе следното решение:

**На основание чл. 19 ал. 1, т. 8 от Закона за регионалното развитие:**

**Регионалният съвет за развитие на Северозападен район определя следните представители на РСР на СЗР за включване в състава на Комитета за координация на прилагането на подхода „Водено от общностите местно развитие“:**

*Титуляр:* г-жа Ваня Събчева, Областен управител на област Ловеч

*Заместник:* г-н Цветан Ценков, кмет на община Видин

*Заместник:* г-н Детелин Василев, кмет на община Пордим

**По точка 2 от Дневния ред „***Информация на АПИ за напредъка по изпълнение на лот 1 и лот 2 от скоростния път Мездра-Ботевград“*

**Председателят на РСР на СЗР - г-жа Ваня Събчева** даде думата на **инж. Ася Чипева -** Директор „Инвестиционно проектиране и отчуждителни процедури", да представи информация за напредъка по изпълнение на лот 1 и лот 2 от Скоростния път „Мездра-Ботевград“ .

**Инж. Ася Чипева** започна своето представяне с информация за Стратегически обекти за развитието на пътната инфраструктура в Програмата за управление на Правителството на Република България за периода 2017-2021 г.: Модернизация на път I-1 (Е79) „Видин – Ботевград“ – мярка 693; Доизграждане на АМ „Хемус“ – мярка 690; Други стратегически обекти свързани с развитието на Северна България: Изграждане на тунел под Петрохан; Реализиране на обходен път на гр. Плевен.

**Г-жа Чипева** изрази благодарности към членовете на РСР на Северозападен район, по повод на успешното взаимодействие с Агенция „Пътна Инфраструктура“ както и за съдействието при подготовката на инфраструктурни проекти.

Поради липса на други изказвания се премина към следващата точка от дневния ред.

*(Презентацията е приложена към настоящия протокол)*

**По точка 3 от Дневния ред:** *Представяне дейността на Държавно предприятие „Управление и стопанисване на язовири“ и правната рамка, съобразно която се извършват дейностите по промяна собствеността на язовири*

**Председателят на РСР на СЗР - г-жа Ваня Събчева** даде думата на г-н Цако Бънчев - изпълнителен директор на Държавно предприятие „Управление и стопанисване на язовири“ за представяне дейността на Държавно предприятие „Управление и стопанисване на язовири“ и правната рамка, съобразно която се извършват дейностите по промяна собствеността на язовири.

**Г-н Цако Бънчев** представи на членовете на РСР информация относно създаването, организацията и предмета на дейност на представляваното от него предприятие, правната рамка, съобразно която се извършват дейностите по промяна на собствеността, както и с актуалната информация по приемане на предвидените в закона язовири. Тойзапозна присъстващите и с актуална информация, на база постъпили в предприятието уведомления и предоставени документи от Областните управители, към дата 11.12.2019 г., разпределена по териториални поделения, както и списък на общините, които са подали справки към министерство на икономиката без заповед от областния управител. **Г-н Бънчев** благодари за вниманието и изрази още веднъж намерението си Държавно предприятие „Управление и стопанисване на язовири“ да изпълнява своевременно и пълноценно възложените задачи за което е необходимо своевременно и отговорно участие и съдействие.

**Председателят на Регионалния съвет** благодари за така представената информация и се обърна към членовете на съвета относно въпроси, мнения или коментари. Такива не постъпиха и се премина към точка 4 от Дневния ред.

**По точка 4 от Дневния ред:** *Национална стратегия за активен живот на възрастните хора в България 2019-2030 г. (Приета с Решение № 142 от 15.03.2019 г. на Министерски съвет)*

**Председателят на Регионалния съвет на СЗР - г-жа Ваня Събчева** информира че, поради невъзможност на г-жа Султанка Петрова, заместник-министър на труда и социалната политика да присъства на заседанието точката отпада и ще бъде включена в Дневния ред за следващо заседание.

**По точка 5 от Дневния ред:***Представяне и обсъждане на степента на изпълнение на Оперативните програми 2014 – 2020 г. на територията на Северозападен район и информация за Годишните индикативни програми за 2020 г.*

**Г-жа Ваня Събчева** предостави думата на представителите на Управляващите органи на оперативните програми за представяне на информацията Презентациите бяха направени в следната последователност:

1. Боряна Войчева - представител на Управляващия орган на Оперативна програма „Региони в растеж”, Министерство на регионалното развитие и благоустройството;

Г-жа Войчева предостави информация за Индикативната Годишна Работна програма за 2019 г. и за напредъка по ОП „Региони в растеж“ в Северозападния район. Процедурите, включени в Индикативната Годишна работна програма са следните: Процедура „Изпълнение на Интегрирани планове за градско възстановяване и развитие 2014-2020“ по Приоритетна ос 1; Процедура „Развитие на туристическите атракции“ по Приоритетна ос 6; Процедура „Регионални пътища“ по Приоритетна ос 7. Тя предостави и данни за напредъка на ОПРР в Северозападен район – брой сключени договори с бенефициентите- общини, по области, по общини и като цяло за района; данни за изплатените средства до момента по програмата. Информацията съдържаше и данни за изпълнението на договорите, сключени с конкретните бенефициенти по ОП „Региони в растеж“.

1. Радосвета Димитрова - представител на Управляващия орган на Оперативна програма „Наука и образование за интелигентен растеж”, Министерство на образованието и науката.

Г-жа Димитрова представи актуална информация за изпълнението на ОП „Наука и образование за интелигентен растеж“ на територията на Северозападен район. Тя даде данни за Приоритетна ос 1 „Научни изследвания и технологично развитие“, Приоритетна ос 2 „Образование и учене през целия живот“, Приоритетна ос 3“ Образователна среда за активно социално приобщаване“.

*(Презентациите са приложени към настоящия протокол)*

**Председателят на РСР на СЗР** информира, че поради оперативна ангажираност, на заседанието не присъстват представители на Управляващите органи на Оперативните програми: „Околна среда”, „Транспорт и транспортна инфраструктура”, „Програма за морско дело и рибарство“, „Програма за развитие на селските райони, „Добро управление”, „Развитие на човешките ресурси” и на Главна дирекция „Управление на териториалното сътрудничество“ на МРРБ. Предоставените справки за изпълнението на операциите, ще бъдат изпратени на членовете от Секретариата на Регионалния съвет с протокола от заседанието.

**По точка 6 от Дневния ред:** *Представяне на напредъка по разработване на Регионалните схеми за пространствено развитие*

**Председателят на Регионалния съвет на СЗР** предостави думата на ***ик.* Стойко Дошеков *–*** представител на Националния център за териториално развитие за да представи напредъка по разработване на Регионалните схеми за пространствено развитие.

**Г-н Стойко Дошеков** представи данни за новия тип документи за регионално развитие и възможности за интегрирани териториални инвестиции и напредъка в изготвянето на стратегическите документи за регионално развитие за периода 2021-2027 г.

*(Презентацията е приложена към настоящия протокол)*

Председателят на Регионалния съвет благодари за така представената информация и се обърна към членовете на съвета относно въпроси, мнения или коментари. Такива не постъпиха и се премина към точка 7.

**По точка 7 от Дневния ред:** *Обсъждане и гласуване на финансови средства, които да бъдат заложени в Годишната индикативна програма за дейността на Регионалния съвет за развитие през 2020 г.*

**Г-жа Ваня Събчева** докладва по тази точка от Дневния ред. Тя поясни, че Годишната Индикативна програма /ГИП/ за дейността на Регионалния съвет за развитие в Северозападния район през 2020 г. представлява планов документ, който се обсъжда и приема от членовете на Регионалния съвет за развитие съгласно чл. 49, т. 15 от Правилника за прилагане на Закона за регионалното развитие /ППЗРР/.

Проектът на Годишната индикативна програма се разработва съвместно от областните управители, председателстващи Регионалния съвет за развитие през съответната година и се внася за обсъждане и приемане от председателя на Регионалния съвет за развитие през втората половина на предходната календарна година. Цел на Годишната индикативна програма за дейността на Регионалния съвет за развитие в Северозападния район през 2020 г. е осигуряване на активното участие на Регионалния съвет за развитие в процеса на стратегическо планиране на регионалното и местното развитие и постигане на ефективна и ефикасна координация при усвояване на средствата за регионално развитие, насочени към икономическото, социалното и териториалното сближаване на района с останалите райони в България и Европейския съюз. През 2020 г. на ротационен принцип председателството на Съвета се поема от Областните управители на област Монтана и Враца. Тя поясни, че проектът на Годишната индикативна програма за дейността на РСР на Северозападен район през 2020 г. е изготвен от Областните управители на областите Монтана и Враца, председателстващи Регионалния съвет за развитие през 2020г.

**Г-жа Събчева** отправи покана към членовете за мнения, идеи и предложения за приоритети и мерки, които да бъдат включени в Годишната индикативна програма за 2020 г., която е приложена в папките с материалите по заседанието. Такива не постъпиха и Председателят на РСР предложи да се приеме така предложената Годишна индикативна програма за дейността на РСР на СЗР през 2020 г.

По точка 7 от Дневния ред Съветът взе следното решение:

Регионалният съвет за развитие на Северозападен район приема предложената Годишна индикативна програма за дейността на РСР на Северозападен район през 2020 г.

**По точка 8 от Дневния ред** *Предложение за решение на РСР за осигуряване публичност на приетите решения, съгласно чл. 55, ал.1 на Правилника за прилагане на ЗРР*

**Г-жа Събчева** информира, че съгласно чл.55, ал.1 от Правилника за прилагане на Закона за регионалното развитие, приетите решения от Регионалния съвет за развитие на Северозападен район се довеждат до знанието на гражданите, чрез средствата за масово осведомяване или по друг подходящ начин по решение на Съвета. В тази връзка, Председателят на Регионалния съвет за развитие на Северозападен район предложи за обсъждане и одобряване проект на съобщение до средствата за масово осведомяване относно проведеното съвместно заседание, приложен в папките с материалите.

След проведено гласуване, Съветът взе следното решение:

**1. Регионалният съвет за развитие одобрява Проект на съобщение до средствата за масово осведомяване, относно проведено заседание на Регионалния съвет за развитие.**

**2. Приетите решения да се сведат до знанието на гражданите чрез средствата за масово осведомяване или по друг подходящ начин със съдействието на председателя на Регионалния съвет, областните управители, представителите на общините и Секретариата на Регионалния съвет, като се вземат предвид и предложенията направени на заседанието.**

**По точка 8 от Дневния ред** *Други. Закриване на заседанието*

**Г-жа Събчева** предостави възможност за изказвания и въпроси по тази точка от Дневния ред. Такива не постъпиха и поради изчерпване на Дневния ред, Председателят на Регионалния съвет за развитие на Северозападен район закри заседанието.

**Протоколист на РСР на Северозападен район:**

………………………………………

**(Свилен Стоянов)**

**Секретар на РСР на Северозападен район:**  ........................………………………

**(Боряна Войчева)**

**Председател на РСР на Северозападен район**

**…………………………………….............................**

**(ВАНЯ СЪБЧЕВА)**

*Областен управител на област Ловеч*